GiliGold/VAD_KnessetCorpus huggingface dataset:
דוד ביטן: זהו חוק הריטים שעובר לוועדת הרפורמות בהסכם עם גפני.
דוד ביטן: הצעת חוק לתיקון פקודת מס הכנסה (תיקון מס' 219), התשע"ו-2016.
דוד ביטן: הם עברו אלינו מהדיון האחרון ביום שני.
דוד ביטן: והצעת חוק לתיקון פקודת מס הכנסה (תיקון מס' 220), התשע"ו-2016.
דוד ביטן: את אלה אנחנו מבקשים להעביר לוועדת הכספים.
דוד ביטן: אתה רוצה להסביר רגע על חוק הריטים?
אלי כהן: חוק הריטים מטרתו לעודד שכירות למגורים לטווח ארוך.
דוד ביטן: בעד הבקשה לקביעת ועדות לדיון בהצעות החוק – פה אחד
דוד ביטן: הבקשה נתקבלה פה אחד.
<אתי בן-יוסף: צריך לשנות את שם הוועדה המיוחדת.
דוד ביטן: מי בעד לשנות את שם הוועדה המיוחדת, כך שגם החוק הזה יחול?
דוד ביטן: בעד שינוי שם הוועדה המיוחדת – פה אחד
דוד ביטן: איזה שם?
דוד ביטן: תמיד מוסיפים את החוק כי זאת ועדה מיוחדת.
דוד ביטן: ומורידים את החוק שסיים.
דוד ביטן: מתי אני יודע שהוא עובד טוב?
דוד ביטן: כאשר אני רואה שהשם התקצר.
דוד ביטן: אם השם התארך, אז יש בעיה.
דוד ביטן: חילופין בוועדה המשותפת לתקציב הביטחון – אתם יודעים שחבר הכנסת אורן חזן הוא לא חבר יותר בוועדת החוץ והביטחון, ולכן הוא גם לא יכול להיות חבר בוועדה המשותפת.
דוד ביטן: אנחנו רוצים להחליף את אורן חזן בדיכטר.
דוד ביטן: בעד ההצעה – פה אחד
דוד ביטן: חילופין בוועדת המשנה לדיון בהמלצות לשינויים בתנאי חברי הכנסת והיועצים הפרלמנטריים.
דוד ביטן: בוועדה הזאת הכנסנו את אורן חזן, אבל מכיוון שהוא לא חבר ועדת הכנסת, אנחנו מעוניינים להחליף אותו.
דוד ביטן: ההרכב היה מרב מיכאלי היושבת-ראש – עדיין היא לא נתנה לי תשובה – יואב קיש, אורן חזן, יואל חסון, יואב בן צור.
דוד ביטן: אני רוצה לקבל שתי החלטות.
דוד ביטן: אם התשובה של מרב מיכאלי תהיה שלילית, היושב-ראש של הוועדה הזאת יהיה יואב בן-צור.
דוד ביטן: ולגבי אורן חזן – מי חבר אצלנו מהליכוד?
<אתי בן יוסף: יואב קיש, צחי הנגבי, אברהם נגוסה, מיקי זוהר.
דוד ביטן: נכניס את מיקי זוהר.
דוד ביטן: מיקי זוהר במקום אורן חזן.
<ארבל אסטרחן: אוחנה.
דוד ביטן: הוא רק התחיל.
דוד ביטן: אנחנו אוהבים לתת למי שכבר השתתף קצת.
דוד ביטן: מי בעד שתי ההחלטות האלה שקשורות לוועדה?
דוד ביטן: בעד ההצעות – פה אחד
דוד ביטן: בחירת ממלא מקום ליושב-ראש הכנסת בעת היעדרו.
דוד ביטן: את מי הוא הציע?
<אתי בן יוסף: וקנין.
<אתי בן יוסף: יש תאריכים.
דוד ביטן: הוא יוצא ביום שלישי 1 במרץ, כבר עכשיו, וישוב ארצה ביום ראשון.
דוד ביטן: לאן הוא יוצא, לא כתוב.
דוד ביטן: לא צריך לכתוב?
דוד ביטן: אין ויכוחים.
דוד ביטן: הבהרה בעניין תיקון תקנון הכנסת.
דוד ביטן: כפי שידוע לכם, היתה הצעה של חבר הכנסת יואל חסון, הוא ביקש שבמועדי הצבעות יצאו כל הנוכחים.
רועי פולקמן: הוא הציע שתהיה אופציה של יושב-ראש הוועדה.
<ארבל אסטרחן: מה שהוא הציע לא התקבל פה.
דוד ביטן: לאחר שהראנו שכבר יש סעיף כזה שבו היושב-ראש מוסמך לעשות את זה - - -
<ארבל אסטרחן: לא חשבו לחייב להוציא, חשבו על שיקול דעת.
דוד ביטן: הכנסנו את האפשרות להוציא גם במהלך הצבעה.
<ארבל אסטרחן: הן במהלך הדיון והן בזמן ההצבעה.
דוד ביטן: כמובן היושב-ראש מחליט את מי להוציא.
רועי פולקמן: זו החלטה של היושב-ראש.
דוד ביטן: או של הוועדה ברוב קולות.
דוד ביטן: הוספנו רק את ההדגשה.
דוד ביטן: לא היתה כוונה ליואל חסון להוציא את העיתונאים וזאת לא היתה כוונה שלנו, ולכן אני מבהיר.
יואל חסון: הוא שלח מכתב - - -
דוד ביטן: הוא שלח לנו מכתב כמובן ואני רק מבהיר שזאת לא היתה הכוונה וברור מאליו שהיושב-ראש שיחליט לעשות שימוש מאוד חריג בסמכות הזאת הוא לא יוציא את העיתונאים.
דוד ביטן: דרך אגב, עד היום כמעט לא עשו שימוש בתקנה.
<ארבל אסטרחן: נכון, הוועדות שקופות.
דוד ביטן: זה "אות מתה", כך אני קורא לזה בז'רגון המשפטי.
<ארבל אסטרחן: צריך להבהיר שיושב-ראש ועדה יכול להגיד - - -
דוד ביטן: יושב-ראש ועדה יכול להוציא את מי שהוא רוצה, אבל אנחנו ממליצים שאת העיתונאים הוא לא יוציא, רק בגלל השקיפות.
דוד ביטן: העיתונאים גם לא יוצרים שום הפרעה, הם יושבים בשקט.
דוד ביטן: גפני.
רועי פולקמן: למה העבירו לוועדת הכנסת את הדיון על החוק הזה?
דוד ביטן: של המע"מ?
רועי פולקמן: הרי לא היה ויכוח על ועדה.
דוד ביטן: מי אמר שלא?
דוד ביטן: אם זה פה, אז בדקנו.
דוד ביטן: אין יותר חוקים שיעברו אצלכם מהר במשרד האוצר.
דוד ביטן: עושים לו תחנת הזנה מסוימת, בודקים ואחר-כך מעבירים.
דוד ביטן: איפה ניסן?
משה גפני: אני באמצע ועדה.
דוד ביטן: ניסן ביקש ממני שתמיד-תמיד כשאתה פה, הוא רוצה שאני אעלה אותו גם.
דוד ביטן: זו הבקשה שלו.
משה גפני: המע"מ אצלו?
רועי פולקמן: הוא דרש לוועדת החוקה.
דוד ביטן: בשביל מה באת?
דוד ביטן: אתה יכול להגיד לי?
משה גפני: על החוק הזה.
משה גפני: אני לא יודע באמת.
משה גפני: אני באמצע הדיון שם.
משה גפני: זה חוק שהדיון בו התחיל בוועדת הכספים.
דוד ביטן: אנחנו מציעים להעביר את זה לוועדת הכספים.
דוד ביטן: מחר נעלה לדיון את המכתב השני שלך.
משה גפני: האם ראית את המכתב?
דוד ביטן: עוד לא קראתי.
דוד ביטן: עכשיו הביאו לי.
משה גפני: אני רק רוצה להגיד לך על מה שאמרת שאתה עושה את הישיבה מחר.
משה גפני: אני מרגיש בסיפור הזה עם ניסן – אתה יכול לשאול את יואב בן צור – אני מרגיש כאילו אני בממשלת לפיד, כשאני באופוזיציה והוא בקואליציה.
משה גפני: הוא עושה לי תרגילים שאני לא אוכל לנהל את ועדת הכספים.
משה גפני: כשאתה אמרת כאן בוועדה שזה ילך לוועדת החוקה, הסכמתי ונהיה בדיונים.
משה גפני: הוא מחכה שאני אוציא סדר-יום של ועדת הכספים, ואז הוא שם את זה בסדר-היום.
משה גפני: הוא עוד לא מכיר אותי, כשאני נכנס לעקשנות, חבל על הזמן, פרד לא יזיז אותי.
משה גפני: הוא חושב שהוא ישחק אתי?
דוד ביטן: סיימנו להיום.
דוד ביטן: נתחיל בהצעת חברי הכנסת צחי הנגבי ומרב מיכאלי לתיקון תקנון הכנסת בנושאים: שעת שאלות והצעות אי-אמון בממשלה.
דוד ביטן: אנחנו העלינו את זה לפני כחודש.
דוד ביטן: מרצ והרשימה המשותפת ביקשו לדחות את הדיון.
דוד ביטן: מרצ טוענת שמההתחלה היא הייתה נגד, והרשימה המשותפת היו בעד ועברו להיות נגד.
דוד ביטן: האופוזיציה רצו זמן לדסקס את העניין ביניהם.
דוד ביטן: בינתיים, בעקבות פניות של סיעות שונות, עשינו תיקונים קטנים מאוד שנשמעו לנו נכונים.
דוד ביטן: אני אומר לכם את זה במפורש, למרות שזה אופוזיציה-קואליציה בהסכמה, אבל האופוזיציה חזרה בה מההסכמה הזאת, אני מתכוון להעביר את ההסכמה - - -
איילת נחמיאס ורבין: לא כל האופוזיציה חזרה בה מההסכמה.
דוד ביטן: לא כל האופוזיציה.
דוד ביטן: אני מתכוון להעביר את זה כפי שהוסכם, למרות שאם אין הסכמה, אז אני יכול לעשות מה שאני רוצה.
דוד ביטן: אני לא מתכוון לשנות את ההסכמות שהיו.
דוד ביטן: אבל תגידי לי מה השינויים מההסכמות שהגענו אליהן.
דוד ביטן: גם התעסקתי בזה, לא רק צחי.
דוד ביטן: אני גם התעסקתי בזה בסוף.
ארבל אסטרחן: אני מציעה לעבור על זה ברצף, ואני אפנה את תשומת הלב איפה שיש שינויים.
ארבל אסטרחן: הנוסח הזה גם הופץ לקראת הישיבה שהייתה אמורה להיות בשבוע שעבר ובוטלה, וגם לקראת הישיבה היום.
ארבל אסטרחן: אנחנו מדברים על סעיף 44 לתקנון שעניינו הבעת אי-אמון.
ארבל אסטרחן: הכול הוא מכוח חוק יסוד: הממשלה, סעיף 28, שגם הנוסח שלו מונח לפניכם, כי צריך לוודא שאנחנו תואמים לנוסח חוק היסוד.
ארבל אסטרחן: סעיף קטן (א) כולל הגדרות שלא מוצע לגעת בהן לעומת מה שקיים היום – הגדרה של סיום הדיון וסעיף העומד על סדר-היום.
ארבל אסטרחן: תיכף תראו איפה משתמשים.
יואב קיש: רגע, החוק לא לפנינו, אני לא יודע למה.
דוד ביטן: החוק למעלה.
יואב קיש: זה החוק הקיים?
ארבל אסטרחן: נוסח סעיף 28.
ארבל אסטרחן: אני אזכיר רק במילה שלפי חוק היסוד החדש כפי שתוקן בסוף הכנסת הקודמת, כל סיעה יכולה להביע אי-אמון, אבל אי-אמון מחייב הודעה על הרכב ממשלה חדשה וקווי היסוד שלה, ואם אי-האמון מתקבל, מיד הממשלה החדשה מתחילה כהן.
דוד ביטן: בעיקרון, בגלל ההסכמות, אמרנו שזה יחול עד סוף הקדנציה הזאת.
ארבל אסטרחן: אני אגיד משהו.
ארבל אסטרחן: חוק היסוד תקף ללא הגבלה, ונגיד מה השינוי.
ארבל אסטרחן: תסתכלו החל מסעיף קטן (ב) בעמוד הראשון: "סיעה או מספר סיעות יחד רשאיות להגיש הצעה להביע אי-אמון בממשלה ואמון בממשלה אחרת; הגישו מספר סיעות הצעה אחת, יראו אותן כסיעה אחת לעניין סעיף זה".
ארבל אסטרחן: כמו היום, יכולות להיות שתי דרכים להביע אי-אמון בממשלה, כי בישיבה הקודמת דיברנו על ביטול אחת הדרכים.
ארבל אסטרחן: שתי הדרכים יישארו.
ארבל אסטרחן: או הצעת סעיף לסדר-היום, מה שאתם מכירים בימי שני, או הצעה בסיום הדיון בכל סעיף העומד על סדר-היום.
ארבל אסטרחן: יש קריאה ראשונה או שנייה.
דוד ביטן: בואי נסביר.
דוד ביטן: ההגבלה הזאת של עשר בשנה - -
ארבל אסטרחן: כן, תיכף נגיע להגבלה.
דוד ביטן: - - היא לא מונעת מה שיש היום, שכל סיעה יכולה לומר שהצבעה מסוימת היא הצבעת אי-אמון.
ארבל אסטרחן: כמו שהיה בחוק העמותות בשבוע שעבר.
דוד ביטן: זה לא עשר, זה הרבה יותר אם משתמשים - - -
ארבל אסטרחן: סיעה שרוצה להביע אי-אמון מוסרת למזכיר הכנסת הודעה בכתב על קווי היסוד של המדיניות, על ההרכב וחלוקת התפקידים, כמו שאמרתי חוק היסוד מחייב.
ארבל אסטרחן: "ההודעה תהיה חתומה בידי חבר הכנסת המיועד לעמוד בראש הממשלה המוצעת ותצורף לה הסכמה של כל השרים המיועדים; ההודעה תעמוד בתוקפה כל עוד לא מסרה הסיעה הודעה אחרת".
ארבל אסטרחן: זה אומר שאם סיעה הודיעה שהיא מסרה הודעה על קווי היסוד ועל ההרכב, ושבוע אחרי היא עוד פעם רוצה להביע אי-אמון, את ההודעה הזאת היא לא חייבת להגיש מחדש.
ארבל אסטרחן: הגישה פעם אחת, זה נשאר עד שהיא תודיע אחרת.
דוד ביטן: מקלה על האופוזיציה.
ארבל אסטרחן: "(4) מזכיר הכנסת יביא לידיעת חברי הכנסת את ההודעה" - - -
דוד ביטן: מי ראש הממשלה שבפעם האחרונה החלטתם עליו?
קריאה: זהבה גלאון הייתה.
דוד ביטן: זהבה גלאון.
איילת נחמיאס ורבין: הם טוענים שלפעמים אנחנו מביאים אנשים מבחוץ, לא אצלנו בסיעה.
דוד ביטן: ראש הממשלה חייב להיות חבר כנסת.
איילת נחמיאס ורבין: לא, בכלל, הם טוענים - - - אנחנו מביאים אנשים חיצוניים.
דוד ביטן: אתם גאונים במחנה הציוני.
דוד ביטן: זהבה גלאון מופיעה ואומרת שהרצוג לא מייצג אותם יותר.
דוד ביטן: אז את מי אתם שמים כראש ממשלה חלופי?
דוד ביטן: אותה.
דוד ביטן: מה זה אומר על מה שהיא אומרת על הרצוג?
איילת נחמיאס ורבין: באי-אמון?
דוד ביטן: לא משנה, באופן כללי.
איילת נחמיאס ורבין: אה, לא, זה לא היה אי-אמון.
איילת נחמיאס ורבין: דובי, אל תבלבל אותי.
איילת נחמיאס ורבין: זה הפך להיות אי-אמון, זה לא היה אי-אמון.
ארבל אסטרחן: מזכיר הכנסת יביא לידיעת חברי הכנסת את ההודעה הזאת על ההרכב ועל קווי היסוד של הממשלה עד תחילת ישיבת הכנסת שבה יתקיימו הדיון או ההצבעה על הצעת האי-אמון; לא הוגשה ההודעה לפני פתיחת הישיבה כאמור, לא תתקיים הצבעה על הצעת האי-אמון.
ארבל אסטרחן: זאת אומרת, גם במקרה של אי-אמון בסוף נושא, צריך להגיש את ההודעה מראש.
ארבל אסטרחן: זה יכול להיות באותו יום או במועד קודם יותר.
ארבל אסטרחן: לא יהיה יותר מצב, כמו שקרה בפעם האחרונה, שהיו"ר אמר צריך לעשות הפסקה בשביל שיגישו הרכב ממשלה ונשלח - - -
דוד ביטן: זה השינוי שעשינו מהנוסח הקודם.
דוד ביטן: זאת אומרת, שיגישו יום לפני.
ארבל אסטרחן: הם יכולים גם חודש לפני.
קריאה: אי-אפשר בספונטניות.
ארבל אסטרחן: ההודעה יכולה להיות ספונטנית.
דוד ביטן: את יכולה להשתמש בהגשה שהגשת.
דוד ביטן: זאת אומרת, זה חל גם על זה.
דוד ביטן: אתם לא צריכים לעשות את כל התהליך עוד פעם.
דוד ביטן: אבל אי-אפשר ברגע האחרון, לא יודעים מה הרכב הממשלה.
ארבל אסטרחן: שוב, בגלל השינוי הזה שממשלה פתאום יכולה לקום בהצבעה.
ארבל אסטרחן: בהצעה להביע אי-אמון בממשלה המוגשת בדרך של הצעת סעיף לסדר-היום, מה שיש בימי שני, יש לציין את עילת ההצעה; עילת ההצעה לא תשונה אלא במקרים אלה – זה מה שקיים גם היום, לא נגענו בזה.
ארבל אסטרחן: אני עוברת לסעיף קטן (ג) בעמ' 2.
ארבל אסטרחן: עכשיו אנחנו מדברים על המכסות.
ארבל אסטרחן: פסקה (1) זה החידוש הגדול.
ארבל אסטרחן: "(ג) (1) לא יתקיימו בכל מושב של הכנסת יותר מעשרה דיונים להביע אי-אמון בממשלה שהוגשו בדרך של הצעת סעיף לסדר היום".
ארבל אסטרחן: זה לא יהיה יותר בכל יום שני, אלא במושב.
ארבל אסטרחן: מושב זה שני כנסים, עשר פעמים.
ארבל אסטרחן: תיכף תראו מתי זה עשר פעמים.
ארבל אסטרחן: מוצע שזה יהיה בתוקף רק בכנסת הנוכחית.
ארבל אסטרחן: לעניין אי-אמון בסיום דיון בסעיף שעומד על סדר היום, נשארות המכסות הקיימות היום.
יואב קיש: לא, זה לא מה שכתוב.
יואב קיש: יחולו רק בתקופת הכנסת הנוכחית?
יואב קיש: אז צריך לכתוב יחולו רק, כי יש פה עניין של חוסר בהירות, אולי יחולו ומפה הלאה.
ארבל אסטרחן: לא, ואז יחזרו למצב הקודם.
ארבל אסטרחן: נכון, זה לא מנוסח כהוראת מעבר.
יואב קיש: אז צריך להבהיר.
דוד ביטן: להוסיף את המילה רק.
יואב קיש: יחולו רק.
דוד ביטן: קיבלנו את זה.
ארבל אסטרחן: לעניין אי-אמון בסוף נושא, תישאר המכסה שקיימת היום.
ארבל אסטרחן: כלומר, סיעה שיש לה פחות משבעה חברים יכולה שלוש פעמים במושב.
ארבל אסטרחן: בין שבעה לתשעה, עד ארבע פעמים.
ארבל אסטרחן: סיעה גדולה יותר, אין לה מגבלה.
דוד ביטן: אני רוצה שתסבירי למה הצעת (ג)(1) מסייעת לסיעות הקטנות.
דוד ביטן: כי היום הסיעות הקטנות לא יכולות להגיש הרבה מאוד הצעות אי-אמון, לעומת זאת, בנוסח הזה, גם מרצ, גם ישראל ביתנו, כולן מקבלות העדפה ממה שהיה עד עכשיו.
ארבל אסטרחן: הם יכולים עשר פעמים, פלוס השלוש - - -
ארבל אסטרחן: לסיעות הקטנות זה עוזר, כמו שאמר יו"ר הוועדה.
דוד ביטן: עוזר מאוד לקטנות, היום אין להן את זה.
ארבל אסטרחן: כי עשר הוא מועדים לכולם.
ארבל אסטרחן: המכסה שהייתה עד היום, גם לסוף נושא וגם לימי שני, תחול עכשיו רק בסוף - - -
איילת נחמיאס ורבין: עכשיו הבנתי.
ארבל אסטרחן: מזכיר הכנסת ינהל רישום של ההצעות.
ארבל אסטרחן: סעיף (ד) הוא הסעיף שיש בו כמה דברים חדשים.
ארבל אסטרחן: הוא מדבר על עד מתי אפשר להודיע על עשר הפעמים האלה.
ארבל אסטרחן: זה טיפה מורכב, תראו מה זה אומר.
ארבל אסטרחן: "סיעות האופוזיציה שמספר חבריהן מהווה רוב מקרב סיעות האופוזיציה יודיעו ליושב-ראש הכנסת, עד יום ג׳" – היום אפשר להודיע שרוצים אי-אמון ביום שני עד יום רביעי בסוף המליאה.
ארבל אסטרחן: פה העירו לנו שאם יודיעו עד יום רביעי בסוף המליאה, למשל סיעת המחנה הציוני, איך סיעות אחרות ידעו שבשבוע הבא - - - אי-אמון ויגישו גם?
ארבל אסטרחן: לכן מוצע פה איזשהו הליך דו-שלבי: עד יום ג׳ בשעה 18:00, יודיעו סיעות האופוזיציה שמספר חבריהן מהווה רוב מקרב סיעות האופוזיציה, שיש בהן יותר ממחצית מ-59 חברי האופוזיציה, כי הן מבקשות שהצעתן להביע אי-אמון בדרך של סעיף לסדר-היום תידון בישיבת הכנסת הרגילה הראשונה בתקופת כנס הכנסת, ליום שני, בשבוע שלאחר מכן.
ארבל אסטרחן: ואז, בישיבה הזאת של יום שני, יידונו כל ההצעות שהוגשו עד יום רביעי למחרת בשעה 18:00.
ארבל אסטרחן: זאת אומרת, עד יום שלישי ב-18:00 יודיעו הסיעות שהן מבקשות מועד אחד מהעשרה ביום שני.
ארבל אסטרחן: תהיה יממה, עד יום רביעי ב-18:00 לכל סיעת אופוזיציה או קואליציה שרוצה להגיש אי-אמון להגיש, ואז כל הבקשות שהוגשו עד יום רביעי ב-18:00 יידונו ביום שני.
ארבל אסטרחן: וזה יחול גם בשבוע שאין בו שלוש ישיבות רגילות של הכנסת, אלא אם הודיע יו"ר הכנסת אחרת כפי שיודיע.
ארבל אסטרחן: אם נגיד יש איזה חג, ואז שני, שלישי, רביעי זה חג או משהו כזה.
רונית חייקין יעקבי: אפשר להעיר הערה כאן?
דוד ביטן: את רוצה להעיר הערה על זה?
דוד ביטן: מה ההערה?
רונית חייקין יעקבי: אני אגיד לך מה זה ייצור.
רונית חייקין יעקבי: זה ייצור שאנחנו ביום שלישי באופן אוטומטי נבקש אי-אמון כדי שיהיה לנו, כי אנחנו לא יודעים מה יהיה עד יום רביעי.
רונית חייקין יעקבי: אנחנו אף פעם לא היינו מוגבלים בזמן.
רונית חייקין יעקבי: אני חושבת שגם הזמן של יום רביעי ב-18:00 הוא לא נכון.
רונית חייקין יעקבי: נניח שהמליאה היא עד 22:00 וקורה משהו ב-20:30 בלילה, אתם מונעים ממני אולי להצטרף.
ארבל אסטרחן: ואם קורה משהו בחמישי בבוקר?
ארבל אסטרחן: מה זאת אומרת אתם מוגבלים?
ארבל אסטרחן: גם היום אתם מוגבלים.
דוד ביטן: אני לא הבנתי את העניין.
דוד ביטן: היום את מוגבלת, את לא יכולה להגיש מתי שאת רוצה.
רונית חייקין יעקבי: אני יכולה להגיש ביום רביעי עד סוף סדר-היום.
דוד ביטן: אבל את לא יכולה להגיש עשרה, את יכולה להגיש – כמה היא יכולה להגיש?
רונית חייקין יעקבי: לא משנה, אני מבקשת לא להגביל אותנו ביום רביעי ב-18:00, אלא עד סוף סדר-היום של יום רביעי.
שולי מועלם-רפאלי: זה נשמע לי לגמרי הגיוני, הרבה פעמים סדר-היום נגמר אפילו לפני 18:00.
דוד ביטן: מה שהיא אומרת, שהיא תוכל להצטרף.
דוד ביטן: יש לנו בעיה עם זה?
ארבל אסטרחן: אני אגיד לך למה רציתי לכתוב שעה.
ארבל אסטרחן: א', רציתי - - -
דוד ביטן: ואז תתמכו אם אנחנו נתקן לך את זה?
רונית חייקין יעקבי: אין לי זכות הצבעה.
דוד ביטן: לא משנה, מרצ יתמכו?
דוד ביטן: אני אוהב לתקן למי שתומך, לא למי שלא תומך.
איילת נחמיאס ורבין: דוד, כיוון שעמדנו ידועה בעניין הזה, אז תן לי להעיר לך שתי הערות.
איילת נחמיאס ורבין: הערה אחת, קודם החמצתי, ואני לא לגמרי יודעת איך – בסעיף (ב)(4) – וסליחה שאני חוזרת אחורה.
דוד ביטן: עוד לא סיימנו להקריא.
איילת נחמיאס ורבין: אני מתנצלת, אבל כיוון שהפעם זה הובא בלי סימון תיקונים, אז אני – זו הערה אמתית לסדר.
איילת נחמיאס ורבין: זה בא בלי סימון תיקונים, ואני לא אוהבת את זה.
ארבל אסטרחן: כי אחרת הכול היה בצבעים, כי החלפתי את כל הסעיף.
איילת נחמיאס ורבין: יקירה שלי, אין מה לעשות, אני מעדיפה את זה לפעמים בצבעים.
איילת נחמיאס ורבין: את יודעת שאני סומכת עליך במלוא מובן המילה.
ארבל אסטרחן: אגב, יש לי, פשוט הכול מחוק וכתוב מחדש, בגלל זה.
איילת נחמיאס ורבין: אני מבינה את הבעיה, אבל תבינו את הבעיה שלנו.
איילת נחמיאס ורבין: הבעיה עם (ב)(4) שאין שום סיבה בעולם שאנחנו נחרוג מהנוהג שמקובל עד היום שאנחנו בהצבעה על החלטה – נניח תוך כדי הצבעה, דיון בחוק, אנחנו רוצים להפוך אותו להצבעת אי-אמון.
איילת נחמיאס ורבין: אין שום סיבה שיילקח מאתנו הכלי הפרלמנטרי הזה.
רונית חייקין יעקבי: זה לא נלקח.
רונית חייקין יעקבי: זה לא נלקח, איילת.
דוד ביטן: אני אסביר לך מה הבעיה, זה לא נלקח.
דוד ביטן: זה לא נלקח, לא הבנת את זה.
איילת נחמיאס ורבין: אתה צריך להודיע - - -
דוד ביטן: אני אסביר לך מה היה בפעם האחרונה.
דוד ביטן: איילת, בפעם האחרונה הייתה הצעת חוק שאמרתם, אבל לפי החוק היום של אי-אמון, צריך להציג ממשלה חלופית וכולי.
דוד ביטן: אז היינו צריכים להמתין, ואז העברנו את זה באינטרנט, ולא כולם ראו.
דוד ביטן: אז מה שאנחנו אומרים - - -
ארבל אסטרחן: גם ההמתנה הייתה פיקטיבית.
דוד ביטן: מה שאנחנו עושים הפעם, שאנחנו לא מחייבים בכל פעם להגיש מחדש.
דוד ביטן: אם הגשת פעם אחת, את יכולה להגיד אני מסתמכת על ההצעה שהגשנו לפני חודש, אין בעיה עם זה.
רונית חייקין יעקבי: זה יהיה לך לכל הקדנציה.
רונית חייקין יעקבי: את הגשת קווי יסוד, זה יהיה לך לכל הקדנציה.
ארבל אסטרחן: ב-1 במרץ הגשת, ושבוע אחרי זה - - -
דוד ביטן: אין פה שום בעיה.
איילת נחמיאס ורבין: אבל עדיין צריך להודיע - - -
ארבל אסטרחן: רק את ההודעה על הרכב הממשלה, לא את ההודעה על האי-אמון.
ארבל אסטרחן: את האי-אמון אתם יכולים עדיין - - -
איילת נחמיאס ורבין: רגע, ארבל, אז את אומרת שבכל הצבעה - - -
יעל כהן-פארן: זה מה שאומרים, שצריך להיות בקנה, במגירה, כל הזמן הצעת אי-אמון שהגשנו.
איילת נחמיאס ורבין: כן, אבל זה מה שאתם אומרים, אתם מבינים?
איילת נחמיאס ורבין: זה מאוד מרחיק לכת.
ארבל אסטרחן: היום יש חוק שאתם רוצים להביע אי-אמון בסוף שלו.
ארבל אסטרחן: אתם לא צריכים להודיע מראש שאתם תבקשו אי-אמון.
ארבל אסטרחן: אתם צריכים מראש - - -
דוד ביטן: תגידו זו לחודשיים הבאים הממשלה שלנו.
דוד ביטן: תרצי להגיש, תגישי.
דוד ביטן: יש בעיה, יש לקונה.
דוד ביטן: יש את החוק, ויש את האפשרות הזאת.
דוד ביטן: לא חשבו על זה.
איילת נחמיאס ורבין: דוד, בבקשה.
איילת נחמיאס ורבין: אני חושבת שזה לא מספיק מחודד ושזה לא מספיק ברור.
איילת נחמיאס ורבין: אז אני מבקשת ממך שזה יהיה ברור באופן בלתי ניתן לפרשנות.
דוד ביטן: לתקן את הנוסח?
איילת נחמיאס ורבין: לחדד אותו.
דוד ביטן: תגידי מה התיקון שאת רוצה.
איילת נחמיאס ורבין: אני רוצה לעבור על זה.
איילת נחמיאס ורבין: חייב להיות ברור שאני לא צריכה להודיע מראש שהצעת חוק מסוימת הופכת להצעת אי-אמון בתחילת הישיבה, אלא מרגע שאני - - -
דוד ביטן: את יודעת מה, תכתבי ככה בסוף הסעיף: אלא אם כן הודיעו שבקשה לאי-אמון היא בתוקף.
דוד ביטן: אם הם הודיעו, אז היא בתוקף, לא צריך לעשות חדש.
איילת נחמיאס ורבין: זו המשמעות, אתם מבינים את זה.
ארבל אסטרחן: תסתכל על (3) – ההודעה תעמוד בתוקפה כל עוד לא מסרה הסיעה הודעה אחרת.
ארבל אסטרחן: זה תוקף לאורך זמן.
דוד ביטן: אז תפני לסעיף (3).
איילת נחמיאס ורבין: נכון, זו גם אפשרות.
ארבל אסטרחן: (4) מפנה ל-(3).
דוד ביטן: הנה, לא תתקיים הצבעה, אלא אם כן - - -
ארבל אסטרחן: צריך לקרוא את (3) ו-(4) ביחד.
ארבל אסטרחן: לפני פתיחת הישיבה – זה גם יכול להיות חודש לפני פתיחת הישיבה.
דוד ביטן: לא, לא הוגשה הודעה.
דוד ביטן: איזו הודעה?
ארבל אסטרחן: ההודעה שב-(3).
ארבל אסטרחן: כתוב: הודעה על הרכב וחלוקת התפקידים בין הסיעות.
דוד ביטן: תכניסי את זה שאם (3) בתוקף, לא צריך הודעה.
דוד ביטן: לזה היא מתכוונת.
איילת נחמיאס ורבין: ארבל, תאמיני לי, הנוסח לא מספיק בהיר.
דוד ביטן: היא תנסח את זה.
איילת נחמיאס ורבין: בסדר, אני סומכת על ארבל.
דוד ביטן: הנה, אני עובר לסעיף שלכם.
דוד ביטן: הבנת, תיקנו את זה.
ארבל אסטרחן: הכוונה היא שעדיין בסוף נושא אפשר להפתיע - - -
דוד ביטן: איזו עוד הערה יש לך?
איילת נחמיאס ורבין: לא, כרגע אני חושבת שזה - - -
דוד ביטן: מה לגבי מה שהיא העירה לך?
איילת נחמיאס ורבין: רגע, וגם לגבי זה שאנחנו צריכים להודיע עד יום ג' בשעה 18:00.
איילת נחמיאס ורבין: מה הלחץ?
דוד ביטן: תודיעי, מה קרה?
ארבל אסטרחן: האמת היא שמי שביקש את זה הוא מנהל סיעת ישראל ביתנו, ואחר-כך דיברנו על זה בינינו.
דוד ביטן: זה נשמע לי הגיוני.
איילת נחמיאס ורבין: אני מכבדת מאוד את מנהל סיעת ישראל ביתנו, אני חייבת להסכים אתו?
דוד ביטן: למה ביקשתם את זה?
רומן גרביץ: אם הם מחליטים ביום רביעי להגיש אי-אמון, אין לנו זמן התראה להגיש את האי-אמון.
רומן גרביץ: הם קובעים, כי הם הסיעה הכי גדולה.
רומן גרביץ: הם קובעים את הזמן של האי-אמון.
רומן גרביץ: אני מבקש - -
דוד ביטן: נשמע הגיוני, אני משאיר את זה.
רומן גרביץ: - - התראה של 24 שעות.
דוד ביטן: אז תודיעו מראש, מה העניין?
איילת נחמיאס ורבין: אני חושבת שזה יותר מדי זמן מראש.
רונית חייקין יעקבי: אבל אם ביום שלישי חשבנו שזה לא אקטואלי - - -
דוד ביטן: אני אסביר לכם איפה הבעיה, והוא צודק.
דוד ביטן: הבעיה קיימת כשהרוב קובע.
דוד ביטן: אם הרוב קובע, מאיפה הוא - - -
איילת נחמיאס ורבין: אנחנו למדנו מהטובים ביותר, ידידי.
דוד ביטן: תודיעו מראש, אז אני אצטרף.
קריאה: - - - רביעי בבוקר להוריד, אז מה נעשה?
ארבל אסטרחן: עד מתי הם יכולים לחזור בהם?
ארבל אסטרחן: כי הם אמרו אז כל שבוע נבקש.
ארבל אסטרחן: אם ביום שלישי עד 18:00 - - -
איילת נחמיאס ורבין: אני לא לגמרי מבינה, אני מוכרחה להגיד לך, דוד.
דוד ביטן: איך הוא יכול בכל שבוע?
דוד ביטן: הוא צריך עשר בחודש.
ארבל אסטרחן: הוא יגמור את העשר שלהם.
ארבל אסטרחן: האם אנחנו נחזור בהם?
רומן גרביץ: כי אם - - - להגיש איזה אי-אמון, אני לא יודע על זה.
איילת נחמיאס ורבין: למה אתה לא יודע על זה?
שולי מועלם-רפאלי: הם חייבים לתת לך את - - -
איילת נחמיאס ורבין: זה מה שאני רוצה להבין.
רומן גרביץ: - - - לא הודיע.
דוד ביטן: אנחנו נכניס שאתם תודיעו, ואתם יכולים גם לחזור בכם.
ארבל אסטרחן: עד מתי, עד יום ראשון, עד יום שני?
רונית חייקין יעקבי: מה שזה אומר, שבכל יום שלישי - - -
דוד ביטן: עד יום ראשון אתם יכולים לחזור בכם.
דוד ביטן: אז הם יקבלו את ההודעה, ואתם יכולים לחזור.
איילת נחמיאס ורבין: רגע, דוד, הבעיה היא - - -
רומן גרביץ: אנחנו ממילא תלויים בהם.
דוד ביטן: הם צודקים בעניין הזה.
דוד ביטן: לפי זה, הם לא יגישו בחיים.
איילת נחמיאס ורבין: דוד, קודם כל, אני לא לגמרי הבנתי למה הם לא יודעים, אבל רומן יסביר לי אחר-כך.
איילת נחמיאס ורבין: תסביר לי דבר אחר.
איילת נחמיאס ורבין: למה הדברים האלה, שלא היו בנוסח ובסיכומים המקוריים, נכנסו?
איילת נחמיאס ורבין: הרי אלינו אין מה לבוא בטענות, אנחנו - - -
דוד ביטן: בשביל זה תקיים דיון.
דוד ביטן: הרי מה קרה פה?
איילת נחמיאס ורבין: אני חושבת שזה - - -
דוד ביטן: אז תקשיבי רגע, תראי את התהליך.
דוד ביטן: ישבו צחי ו – לא הגיעו להסכמות.
דוד ביטן: נשארו 12-10 סעיפים פתוחים.
דוד ביטן: נכנסתי לעניין, הגעתי לסיכום.
דוד ביטן: כשנכנסים לתמונה, וכל מיני סיעות אחרות באות ואומרות דברים שהם נכונים, אז אנחנו מכניסים אותם, אין בעיה.
דוד ביטן: היא העירה עכשיו הערה, אנחנו הולכים על זה.
דוד ביטן: אנחנו לא מחפשים פה להיות צודקים.
איילת נחמיאס ורבין: בסדר, אבל אתה תרצה שאנחנו נצביע על זה – אנחנו נעשה הקראה של סעיף-סעיף להצבעה?
דוד ביטן: לא סעיף-סעיף, אנחנו מתקנים עכשיו.
איילת נחמיאס ורבין: לא, הוא לא מקריא את זה סעיף-סעיף.
איילת נחמיאס ורבין: זה נראה לי לא הגיוני.
דוד ביטן: אנחנו מתקנים עכשיו.
איילת נחמיאס ורבין: הוא לא יעשה הצבעה על כל סעיף.
דוד ביטן: אני לא אכניס סעיף- סעיף.
איילת נחמיאס ורבין: אני חושבת שהסעיף הזה הוא לא לעניין.
דוד ביטן: מה לא לעניין?
איילת נחמיאס ורבין: עד יום ג'.
דוד ביטן: אבל יש בעיה עם ישראל ביתנו.
דוד ביטן: מה זה, רק אתם קיימים?
דוד ביטן: הם לא קיימים?
איילת נחמיאס ורבין: לא, אני חושבת שאנחנו התייחסנו מאוד לסיעות הקטנות.
דוד ביטן: ראיתי, מה זה התייחסתם.
דוד ביטן: כל הסיעות הקטנות נגד.
דוד ביטן: מרצ נגד, הרשימה המשותפת נגד, כולם נגד.
איילת נחמיאס ורבין: מרצ נגד כי הם נגד ההסכם באופן עקרוני, סליחה, זה לא אותו דבר.
דוד ביטן: נו, אז מה את רוצה?
דוד ביטן: אני עוצר רגע את הישיבה כי יש בעיה עם יושב-ראש ועדת הכלכלה.
רוברט אילטוב: מה הבעיה שלך?
איילת נחמיאס ורבין: אני חושבת שזה לא מוצדק לעשות את זה - - -
רוברט אילטוב: אנחנו חושבים שזה מוצדק.
איילת נחמיאס ורבין: מאה אחוז, אז אנחנו מתווכחים, מה הבעיה עם הוויכוח?
איילת נחמיאס ורבין: רוברט, למה אתם כועסים שאני מתווכחת אתכם?
רוברט אילטוב: למה את כועסת?
איילת נחמיאס ורבין: אני לא כועסת בכלל.
איילת נחמיאס ורבין: אני לא מבינה מה הבעיה שלכם עם זה שאני מתווכחת אתך.
איילת נחמיאס ורבין: זה מפריע לך שאני - - -
דוד ביטן: הצעת חוק התקנים.
דוד ביטן: אני עוצר את הישיבה רגע.
רומן גרביץ: כי את קובעת את סדר-היום.
איילת נחמיאס ורבין: אני הבנתי, רומן, אני הקשבתי לך רוב קשב, בניגוד אליך, שלא מקשיב.
דוד ביטן: רבותי, אני עוצר את הישיבה בסעיף.
דוד ביטן: אני עוצר.
דוד ביטן: קביעת ועדות לדיון בהצעות חוק והצעה לסדר היום: א.
דוד ביטן: הצעת חוק התקנים (תיקון - מעבדה מוסמכת לאישור ייבוא טובין), התשע"ו-2015
דוד ביטן: העלינו את זה לפני חודש או חמישה שבועות.
דוד ביטן: ביקשנו להגיע להסכם בין ועדת הרפורמות לוועדת הכלכלה.
דוד ביטן: כמעט הגיעו להסכם, ופתאום זה התפוצץ לנו.
רועי פולקמן: אני יכול להגיד משפט על זה?
איתן כבל: סליחה, אני מבקש, אדוני, אפשר?
רועי פולקמן: אולי אני אציג את זה לפני?
דוד ביטן: תן לו להציג רגע.
רועי פולקמן: אני אומר את זה עם המון הערכה.
רועי פולקמן: אני גם חבר בוועדה של חבר הכנסת כבל ומעריך אותו עד מאוד.
רועי פולקמן: אני רוצה לשתף טיפה מאחורי הקלעים של הדיון הזה.
רועי פולקמן: מדובר על חוק - - - שהוא רפורמה אדירה בנושא יוקר המחיה במדינת ישראל.
רועי פולקמן: מה שקרה – ואני מאוד מעריך את ועדת הכלכלה, שהיא עדיין ועדה בראשות האופוזיציה.
רועי פולקמן: ואני רוצה לשתף כאן את חברי הוועדה, כי אני לא יודע אם כולם יודעים, גם החבר'ה מהמחנ"ץ.
רועי פולקמן: יושב-ראש ההסתדרות, שאני מאוד מעריך אותו, אבל רמת המעורבות שלו בימים האחרונים בשיחות טלפון – משר האוצר ועד רבים מהיושבים כאן סביב לשולחן.
דוד ביטן: דווקא הוא לא צלצל אלי.
דוד ביטן: מי שצלצל אלי הוא ברוש מהתאחדות התעשיינים.
דוד ביטן: הוא לא צלצל אלי.
רועי פולקמן: אני רוצה לספר לחברי הוועדה, כולל ידידי הטוב, איתן כבל, שאנחנו מקיימים אחת לשבועיים ישיבות עבודה עם התאחדות התעשיינים, עם ההסתדרות, עם שי בירן מההסתדרות.
רועי פולקמן: עוברים סעיף-סעיף, פרט-פרט, מקשיבים, דנים, בשביל לייצר תיאום מלא.
רועי פולקמן: זה לא מספיק טוב.